李文忠之東路軍於二月出居庸關，經野狐嶺至興和，降守將，經駱駝山，進察罕諾爾，擒元將珠孟與沙達哈等。五月，元惠宗崩，文忠倍道趨應昌，擒元惠宗嫡子買的里八剌及諸王將相數百人。元惠宗之一子元昭宗愛猷識禮達臘，率數十騎走。文忠於還途，又攻興州，擒元將江文青，俘降三萬七千人也。大軍奏凱而還，太祖親迎於龍江，大犒三軍，且詔封功臣，授達開國輔運推誠宣力武臣特進光祿大夫、右柱國、太傅、中書右丞相、參軍國事、改封魏國公，歲祿五千石、賜世襲文券焉。